stanford-oval/wikipedia huggingface dataset:
Jättililjat

| Jättililjat |
| --- | --- |

Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Liliales
Heimo::  Liljakasvit
Suku::  Jättililjat Cardiocrinum  (Endl.) Lindl.
Katso myös
   Jättililjat Commonsissa 
Infobox OKNimi-testi OK: 
Jättililjat (Cardiocrinum) on liljakasveihin kuuluva kasvisuku, jossa on kolme lajia. Ne ovat kookkaiksi kasvavia sipulikukkia, joilla on vankan kukintovarren päässä liljamainen kukinto. Jättililjat esiintyvät luonnonvaraisina Himalajalla, Etelä-Kiinassa ja Japanissa. Sukuun kuuluvat koristekasvina viljellyt japaninjättililja (Cardiocrinum cordatum) ja himalajanjättililja (Cardiocrinum giganteum).
Aiheesta muualla

Finto: Kassu – Kasvien suomenkieliset nimet: Cardiocrinum
Suomen Lajitietokeskus: Jättililjat – Cardiocrinum
Kurt Lundquist

| Mitalit | Mitalit | Mitalit |  |
| --- | --- | --- | --- |
|  Lundquist vuoden 1948 tienoilla. |  Lundquist vuoden 1948 tienoilla. |  Lundquist vuoden 1948 tienoilla. |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1948 | 4×400 m |  |
Kurt Anders Valdemar Lundquist (27. marraskuuta 1925 Kila – 12. heinäkuuta 2011 Simrishamn) oli ruotsalainen pikajuoksija ja olympiamitalisti.
Lundquist voitti 4×400 metrin viestijuoksussa olympiapronssia Lontoossa 1948. Hän osallistui Lontoossa myös 400 metrin juoksuun. Lundquist voitti urallaan yhden Ruotsin mestaruuden, 200 metrillä, vuonna 1947.
Aiheesta muualla

Kurt Lundquist Kansainvälinen olympiakomitea. (englanniksi)
José Campaña

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Ángel Gómez Campaña
Syntymäaika: 31. toukokuuta 1993 (ikä 31)
Syntymäpaikka: Sevilla, Espanja
Pelipaikka: keskikenttäpelaaja
Pituus: 179 senttimetriä
Seura
Seura: Levante
Pelinumero: 24
Junioriseurat
2000–2009: Sevilla
Seurat
| Vuodet | Seura | O | (M) |
| 2009–2011 | Sevilla B | 56 | (3) |
| 2011–2013 | Sevilla | 20 | (0) |
| 2013–2014 | Crystal Palace | 6 | (0) |
| 2014 | → Nürnberg (laina) | 10 | (1) |
| 2014–2016 | Sampdoria | 0 | (0) |
| 2014–2015 | → Porto (laina) | 2 | (0) |
| 2015–2016 | → Alcorcón (laina) | 35 | (3) |
| 2016– | Levante | 151 | (10) |
Maajoukkue
| 2020– | Espanja | 1 | (0) |
 Seurajoukkueuran tilastot kattavat vain kansalliset sarjat, päivitetty 8. lokakuuta 2020.  Maajoukkueuran tilastot päivitetty 8. lokakuuta 2020.
José Ángel Gómez Campaña (s. 31. toukokuuta 1993 Sevilla, Espanja) on espanjalainen jalkapalloilija. Hän edustaa La Ligassa pelaavaa Levantea ja on pelipaikaltaan keskikenttäpelaaja.
Seurajoukkueura

Campaña teki ensiesiintymisensä Sevillan reservijoukkueessa 16-vuotiaana, jolloin joukkue pelasi Segunda División B:ssä. Edustusjoukkueen uudeksi päävalmentajaksi tullut Marcelino García Toral nosti Campañan joukkueen harjoituskaudella kesällä 2011.
25. elokuuta 2011 hän teki ensiesiintymisensä edustusjoukkueessa Eurooppa-liigan ottelussa saksalaista Hannoveria vastaan. Kolme päivää myöhemmin hän pelasi ensimmäisen ottelunsa myös Primera Divisiónissa.
Aiheesta muualla

José Campañan tilastot BDFutbol-sivustolla (englanniksi)
Juha Tarkkanen

| Juha Tarkkanen> Henkilötiedot |
| --- | --- |
Syntynyt: 10. heinäkuuta 1993 (ikä 31) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  89 kg
Seura
Seura:  ei joukkuetta
Pelaajaura
Pääsarjaura:  2013–
Aik. seurat:  HIFK (SML) Kiekko-Vantaa (Mestis) KalPa (SML) Sport (SML) KeuPa HT (Mestis) Espoo United (Mestis) Nice HCA (Ranska) Anglet Hormadi (Ranska)
Juha Tarkkanen (s. 10. heinäkuuta 1993 Helsinki) on suomalainen jääkiekkopuolustaja.
Jayma Mays

| Jayma Mays |
| --- | --- |
 Mays vuonna 2010.
Henkilötiedot
Koko nimi:  Jamia Suzette Mays
Syntynyt: 16. heinäkuuta 1979 (ikä 45) Bristol, Tennessee, Yhdysvallat
Ammatti:  näyttelijä
Puoliso:  Adam Campbell (2007– )
Lapset:  1
Näyttelijä
Aktiivisena:  2004–
Merkittävät roolit:  Charlie Andrews (Heroes) Charlie (Ruma Betty) Emma Pillsbury (Glee)
Aiheesta muualla
IMDb 
Elonet
Jamia Suzette ”Jayma” Mays (s. 16. heinäkuuta 1979 Bristol, Tennessee, Yhdysvallat) on yhdysvaltalainen näyttelijä. Hänen tunnetuimmat roolinsa ovat olleet televisiosarjoissa Heroes, Ruma Betty ja Glee.
Varhaiselämä

Mays varttui Grundyssa, Virginiassa. Hän työskenteli nuoruusvuosinaan paikallisella radioasemalla ja kävi myöhemmin Radford Universityä. Mays löysi intonsa näyttelemiseen Annie-musikaalista.
Ura

Jayma Mays sai ensimmäisen televisioroolinsa sarjasta Joey vuonna 2004. Seuraavana vuonna hän esiintyi elokuvassa Yölento. Sittemmin Mays on vieraillut muun muassa televisiosarjoissa Pushing Daisies ja House. Hänellä oli muutaman jakson pituinen rooli televisiosarjassa Heroes.
Mays näytteli päähenkilö Lucya elokuvassa Epic Movie vuonna 2007. Samana vuonna hän esiintyi televisiosarjassa Ruma Betty. Vuosina 2009–2015 Mays esitti fobioista kärsivää opinto-ohjaaja Emma Pillsburya televisiosarjassa Glee. Maysilla on ollut yksi päärooleista elokuvissa Smurffit ja Smurffit 2.
Yksityiselämä

Mays meni naimisiin näyttelijä Adam Campbellin kanssa vuonna 2007. Campbell oli hänen vastanäyttelijänsä Epic Moviessa. Pariskunnalla on elokuussa 2016 syntynyt poika.
Aiheesta muualla

Jayma Mays Internet Movie Databasessa. (englanniksi)
Jayma Mays Allmoviessa (englanniksi)
Jayma Mays TV.com-sivustolla (Arkistoitu – Internet Archive)
Kurt Marti

| Kurt Marti |
| --- | --- |

Henkilötiedot
Syntynyt: 1921 Bern, Sveitsi
Kuollut: 2017 (95–96 vuotta) Bern, Sveitsi
Kansalaisuus:  Sveitsi
Ammatti:  kirjailija
Kirjailija
Äidinkieli: saksa
Tuotannon kieli: saksa, Bernin murre
Aiheesta muualla
Löydä lisää kirjailijoitaKirjallisuuden teemasivulta
Kurt Marti (1921 Bern, Sveitsi – 2017 Bern, Sveitsi) oli sveitsiläinen pappi ja runoilija. Hän ilmaisi kriittiset mielipiteensä runoissaan, muun muassa Republikanische Gedichte -kokoelmassa, joka ilmestyi 1959 ja herätti runsaasti huomiota. Hän kirjoitti myös murrerunoja Bernin murteella, esimerkiksi kokoelman Rosa loui (1967).
Aiheesta muualla

Kuvia tai muita tiedostoja aiheesta Kurt Marti Wikimedia Commonsissa
Jättilierot

| Jättilierot |
| --- | --- |
 Aporodrilus ponga
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nivelmadot Annelida
Luokka::  Clitellata
Alaluokka::  Harvasukasmadot Oligochaeta
Lahko::  Crassiclitellata
Alalahko::  Megascolecida
Heimo::  Jättilierot Megascolecidae  Rosa, 1891
Katso myös
   Jättilierot Wikispeciesissä   Jättilierot Commonsissa 
Infobox OKVirheellinen NIMI-arvo: 
Jättilierot (Megascolecidae) on Crassiclitellata-lahkoon kuuluva harvasukasmatojen heimo. Heimoa tavataan kaikkialta eteläiseltä pallonpuoliskolta ja pohjoisen pallonpuoliskon eteläosista, mutta erityisen yleisiä jättilierot ovat Australaasiassa sekä Itä- ja Kaakkois-Aasiassa. Suurin osa lajeista elää maassa, mutta niitä tavataan myös makeiden vesien yhteydestä ja meren rantavyöhykkeiltä, kuten kosteasta hiekasta tai mudasta sekä mätänevän merilevän seasta. Heimoon kuuluu Megascolides australis, joka on yksi Crassiclitellata-lahkon suurimmista lajeista.
Suvut

Heimo voidaan jakaa 81 sukuun, mutta suurimman osan jättilieroista taksonomista oikeellisuutta ei ole arvioitu, ja ne ovat siksi epävarmoja.
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Aceeca  Amphimiximus  Amyntas  Amynthas  Anisochaeta  Anisogaster  Aporodrilus  Archipheretima  Austrohoplochaetella  Balanta  Begemius  Borgesia  Caecadrilus  Chilota  |  Comarodrilus  Cryptodrilus  Deodrilus  Didymogaster  Digaster  Diporochaeta  Eastoniella  Exxus  Fletcherodrilus  Gastrodrilus  Gemascolex  Graliophilus  Hegesipyle  Heteroporodrilus  |  Hiatidrilus  Hickmaniella  Kanchuria  Kaxdrilus  Lampito  Larsonidrilus  Mahbenus  Mayadrilus  Megascolex  Megascolides  Metapheretima  Metaphire  Nelloscolex  Nexogaster  |  Nitocris  Notoscolex  Oreoscolex  Parapheretima  Paraplutellus  Perichaeta  Pericryptodrilus  Perionychella  Perionyx  Perissogaster  Pheretima  Pithemera  Planapheretima  Pleionogaster  |  Pleurochaeta  Plionogaster  Polypheretima  Pontodrilus  Propheretima  Protozapotecia  Provescus  Pseudocryptodrilus  Pseudonotoscolex  Retrovescus  Sebastianus  Simsia  Spenceriella  Tassiedrilus  |  Terrisswalkerius  Tokea  Tonoscolex  Trichaeta  Trinephrus  Troyia  Vesiculodrilus  Woodwardia  Woodwardiella  Zacharius  Zapatadrilus  |
Jiang Zemin

| Jiang Zemin |
| --- | --- |
 Jiang Zemin vuonna 2002.
Kiinan kommunistisen puolueen pääsihteeri
 1989–2002  
Edeltäjä:  Zhao Ziyang
Seuraaja:  Hu Jintao
Kiinan kansantasavallan presidentti
 1993–2003  
Edeltäjä:  Yang Shangkun
Seuraaja:  Hu Jintao
Kiinan kansantasavallan keskussotilaskomission puheenjohtaja
 1989–2004  
Edeltäjä:  Deng Xiaoping
Seuraaja:  Hu Jintao
Henkilötiedot
Syntynyt: 17. elokuuta 1926 Yangzhou, Jiangsu, Kiina
Kuollut: 30. marraskuuta 2022 (96 vuotta) Shanghai
Puoliso:  Wang Yeping
Tiedot
Puolue:  Kiinan kommunistinen puolue
Uskonto:  Ateisti
 Nimikirjoitus
Jiang Zemin (yksink.: 江泽民; perint.: 江澤民; pinyin: Jiāng Zémín; 17. elokuuta 1926 Yangzhou, Jiangsu – 30. marraskuuta 2022 Shanghai) oli Kiinan kansantasavallan ”kolmannen sukupolven” merkittävimpiä poliittisia johtajia. Jiang toimi Kiinan kommunistisen puolueen pääsihteerinä vuosina 1989–2002, Kiinan keskussotilaskomitean puheenjohtajana vuosina 1990–2004 ja Kiinan kansantasavallan presidenttinä vuosina 1993–2003. Häntä pidetään kommunistipuolueen ”kolmannen sukupolven johtajien ytimenä”; hänen teoriansa ”kolmesta edustuksesta” on omaksuttu puolueen ja valtion perustuslakeihin. Hänen valtakautenaan Kiina koki uudistusten ansiosta ällistyttävän taloudellisen kasvun ja paransi suhteitaan ulkomaailmaan, samalla kun kommunistinen puolue säilytti tiukan otteensa valtiosta.
Tausta

Valmistuttuaan Yangzhoun lukiosta Jiang aloitti vuonna 1943 opinnot Nanjingin yliopistossa. Vuonna 1946 hän siirtyi Shanghain Jiao Tong -yliopistoon ja valmistui sieltä vuonna 1947. Jiangista tuli maanalaisen kommunistiopiskelijaliikkeen jäsen osallistuttuaan maanlaajuiseen yliopistoliikehdintään; puolueen jäsen hänestä tuli vuonna 1946. Jiang sai koulutuksensa koneinsinööriksi moskovalaisessa Stalinin autotehtaassa vuonna 1950. Jiang toimi Kiinan suurlähettiläänä Romaniassa, ja puhui sujuvaa venäjää ja romaniaa.
Jiangista tuli 1980 tuonti- ja vientiasioiden apulaisministeri ja vuonna 1982 elektroniikkateollisuuden apulaisministeri. Elektroniikkaministerinä hän toimi 1983–1985. Hänet oli vuonna 1982 valittu myös Kiinan kommunistisen puolueen keskuskomiteaan. Shanghain pormestari hänestä tuli 1985 ja kommunistisen puolueen politbyroon jäsen 1987.
Valtaannousu

Kiinan johtoa uusittiin vuoden 1989 tapahtumien jälkeen, kun Pekingissä ja muualla maassa oli mielenosoituksia tukahdutettu väkivaltaisesti. Jiang nousi korvaamaan Zhao Ziyangin kommunistisen puolueen pääsihteerinä ja samalla myös Deng Xiaopingin seuraajana keskussotilaskomission johtajana. Jiang oli eräänlainen kompromissiehdokas, joka oli luvannut jatkaa markkinauudistuksia mutta taata puolueen johtavan aseman.
Deng Xiaoping pysyi Kiinan johdon vahvimpana henkilönä kuolemaansa asti, mutta Jiang julistettiin vuonna 1994 Dengin tulevaksi seuraajaksi ja Dengin kuoltua helmikuussa 1997 Jiangista tuli huomion keskipiste. Hän osallistui Kiinan johtavana edustajana Hongkongin palautusseremoniaan heinäkuussa 1997. Jiang alkoi vähentää valtio-omisteisten yritysten määrää ja aloitti vuonna 1997 yksistyistämissuunitelman. Hän pyrki myös samaan aikaan parantamaan Kiinan suhteita Yhdysvaltoihin ja osallistui muun muassa Yhdysvaltain ja Kiinan väliseen huippukokoukseen samana vuonna.
Jiang käynnisti vuonna 1999 Falun Gong -menetelmän harjoittajiin kohdistuvan vainokampanjan, ja sekä espanjalainen että argentiinalainen tuomioistuin antoivat hänestä kansainvälisen rikoslain nojalla pidätysmääräyksen kansanmurhasta ja rikoksista ihmisyyttä vastaan. Määräykset jäivät symbolisiksi, koska jo Argentiinan määräyksen yhteydessä 2009 tiedettiin, että niitä tullaan tuskin koskaan panemaan käytäntöön.
Jiang sai kiinalaisten keskuudessa suosiota, kun hänen kaudellaan Macao palautettiin 1999 Kiinalle sekä maa liittyi 2002 maailman kauppajärjestöön ja sai 2008 olympiakisat Pekingiin. 76-vuotias Jiang valittiin uudelleen Kiinan keskussotilaskomitean puheenjohtajaksi 16. puoluekokouksessa vuonna 2002, jolloin Hu Jintao otti Jiangin paikan puolueen johtajana ja nousi uudeksi kommunistipuolueen pääsihteeriksi. Hu seurasi maaliskuussa 2003 Jiangia Kiinan kansantasavallan presidenttinä. Jiang luopui 19. syyskuuta 2004 kommunistipuolueen keskuskomitean korkean tason kokouksen yhteydessä Kiinan keskussotilaskomitean puheenjohtajuudesta. Käytännössä Jiang luopui kaikista tärkeistä viroistaan, mutta hänellä oli silti vaikutusvaltaa Kiinan politiikassa suojattiensa kautta.
Jiang kuoli 96-vuotiaana 30. marraskuuta 2022 leukemiaan ja useiden elinten vajaatoimintaan.
Kunnianosoitukset

Tahiti Nuin ritarikunta (Ranskan Polynesia, 2001)
Vapahtajan ritarikunta (Kreikka, 2000)
Malin kansallinen ritarikunta (Mali, 1996)
Etelän Ristin ritarikunta (Brasilia, 1996)
Ruhtinas Jaroslav Viisaan ritarikunta (Ukraina, 1995)
Aiheesta muualla

Kuvia tai muita tiedostoja aiheesta Jiang Zemin Wikimedia Commonsissa
Jätteiden lajittelu

Jätteiden lajittelu on jätteiden erottelua esimerkiksi jatkokäsittelyn tai uudelleenkäytön perusteella. Jätteiden lajittelun tarkoituksena on lisätä jätteiden hyötykäyttöä ja vähentää ympäristöongelmia, joita syntyisi, jos jätteet päätyisivät vääriin paikkoihin. Esimerkiksi ongelmajätteet voivat olla riski pohjavesille, jos ne joutuvat kaatopaikoille, ja biojätteistä tulee kaatopaikalla metaania mutta kompostissa ruokamultaa.
Esimerkkejä eri jätelaaduista

sekajäte, lajittelematonta jätettä, päätyy useimmiten kaatopaikalle
biojäte
energiajäte: sekajätteestä lajiteltua jätettä, jota polttamalla saadaan talteen energiaa
keräyspaperi: Paperinkeräyslaatikkoon laitetaan kaikenlainen mainosposti, aikakaus- ja sanomalehdet, puhelinluettelot, toimistopaperi ja kirjekuoret. Paperinkeräyslaatikkoon ei laiteta likaisia tai märkiä papereita, eikä papereita, jotka sisältävät foliota, vahaa, muovia, vahvoja liimoja, tms. sopimattomia aineita. Ohuitakaan pahveja ja pakkauskartonkeja ei laiteta paperinkeräyslaatikkoon, vaan ne laitetaan kartongin keräyslaatikkoon. Vasta kun keräyspaperit lajitellaan oikeisiin keräyslaatikoihin, ne voidaan hyödyntää täysimääräisesti uusiopaperin valmistukseen.
keräyskartonki: Kartongin keräyslaatikkoon laitetaan kaikenlaiset paperia paksummat pakkaukset ja materiaalit: aaltopahvi, hiutalepakkaukset, tyhjät jauho- ja sokeripussit, pizzalaatikot, munakennot, maito- ja mehutölkit, kertakäyttöastiat jne.
keräyspahvi: Pahvin keräyslaatikkoon laitetaan puhtaat, pelkät pahvit kuten aaltopahvi, paksummat pakkauslaatikot sekä voimapaperi. Pahvin keräyslaatikkoon ei saa laittaa maito- ja mehutölkkejä tai muovitettua pahvia.
lasi
metalli
sähkö- ja elektroniikkaromu (SER)
ongelmajäte
Aiheesta muualla

Wikimedia Commonsissa on kuvia tai muita tiedostoja aiheesta .
YTV: Jätteiden lajittelu kodeissa (Arkistoitu – Internet Archive)
Ympäristö.fi: Tietoa eri jätelajeista
Ympäristö.fi: Tietoa eri jätelajeista
Paperinkeräys Oy - Jätehuolto ja paperinkeräys[vanhentunut linkki]
Suomen Keräystuote Oy - Paperin kierrätys kannattaa
Energiajätteen keruusäiliöitä
Kierrätystä odottavaa metallijätettä Laanaojan varrella Oulussa
Jooseppi

| Jooseppi |
| --- | --- |
Nimipäivä:   
– suomenkielinen:  -19. maaliskuuta
– ruotsinkielinen:  –
– ortodoksinen:  –
Muunnelmia:  Juuso
Vastineita eri kielissä:  Josef, José, Giuseppe, Iosif
Nimen alkuperä:  Joosef
Infobox OKNimi-testi OK: 
Jooseppi on suomalainen miehen etunimi. Nimi Jooseppi on suomalainen  vastine raamatulliselle Joosef-nimelle.
Digi- ja väestötietoviraston mukaan Jooseppi-nimen on 1900-luvun alusta vuoden 2019 loppuun mennessä saanut noin 2 450 henkilöä.
Tunnettuja Jooseppeja

Jooseppi Juntunen (1917–1975), rakennusmestari, yritysjohtaja ja teollisuusneuvos
Jooseppi Kauranen (1880–1935), Maalaisliiton kansanedustaja
Jooseppi Kyllönen (1886–1933), pienviljelijä, Ryysyrannan Joosepin esikuva
Jooseppi (Josef) Lassila (1863–1940), yritysjohtaja ja toinen Lassila & Tikanojan perustajista
Jooseppi Lehto (1870–1918), Pirkkalan punakaartin johtomies
Jooseppi Manninen (1922–1967), kuvanveistäjä
Jooseppi Julius Mikkola (1866–1946), kielitieteilijä, slaavilaisen filologian professori
Jooseppi Moilanen (1906–1982), Mannerheim-ristin ritari
Jooseppi Mustakallio (1857–1923), runoilija ja sanoittaja, Suomen Lähetysseuran ent. johtaja
Jooseppi Musto (1884–1918), räätäli ja punakaartilainen
Jooseppi Sajaniemi (1872–1945), yhteiskoulun rehtori ja toimittaja
Jooseppi Juhonpoika Sallila, Raja-Jooseppi (1877–1946), Inarissa asunut erakko, jonka mukaan on nimetty myös rajanylityspaikka Raja-Jooseppi
Jooseppi Seppänen (1871–1941), Kokoomuksen kansanedustaja
Kuvitteellisia Jooseppeja

Jooseppi, oppipoika Aleksis Kiven näytelmässä Kihlaus
Kyrpä-Jooseppi, henkilöhahmo elokuvassa Kummeli Kultakuume
Ryysyrannan Jooseppi (Jooseppi Kenkkunen), Ilmari Kiannon samannimisen romaanin (1924) ja Roland af Hällströmin elokuvan (1955) päähenkilö
Jooseppi nimimerkkinä

Jooseppi oli kuopiolaisen Jouni Hirvaskeron (1929–2018) pakinoitsijanimimerkki.
Kávouras

Kávouras (kreik. Κάβουρας) voi viitata seuraaviin saariin Kreikassa:
Kávouras eli Epáno Fýra, saari Kykladien saariryhmässä lähellä Antíparosta
Kávouras, saari Kykladien saariryhmässä lähellä Mýkonosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kávouras”, voi hakea sivunnimihaulla, laajalla sivunnimihaulla tai tekstihaulla.
John Dolmayan

| John Dolmayan |
| --- | --- |

Henkilötiedot
Syntynyt: 15. heinäkuuta 1973 (ikä 51) Beirut, Libanon
Ammatti:  muusikko, lauluntekijä, rumpali
Muusikko
Aktiivisena:  1997 –
Tyylilajit:  alternative metal, experimental rock, hard rock, vaihtoehtorock, nu metal
Soittimet:  rummut
Yhtyeet:  System of a Down Axis of Justice Scars on Broadway
Levy-yhtiöt:  American Recordings Columbia Records Serjical Strike Axis of Justice Interscope Records
Aiheesta muualla
www.systemofadown.com
  [ Muokkaa Wikidatassa ] [ ohje ]  
John Dolmayan (s. 15. heinäkuuta 1973 Beirut, Libanon) on yhdysvaltalaisen alternative metal -yhtye System of a Downin rumpali.
Nuoruus

Dolmayan syntyi heinäkuun 15. päivänä vuonna 1973 Libanonissa. Dolmayanin perhe oli aikoinaan lähtenyt Armeniasta ottomaani-imperiumin kansanmurhan ja valtavien pakkosiirtojen seurauksena, mutta toisin kuin Johnin tuleva bändikaveri Serj Tankianin isoisä, joka oli muuttanut Yhdysvaltoihin, Johnin molemmat isovanhemmat olivat päättäneet jäädä Libanoniin, jossa he kasvattivat Johnin vanhemmat. John on kertonut että noin kolmen vuoden iässä hän oli itkenyt yksin yöllä sängyssään ja hänen vanhempansa olivat ottaneet hänet viereensä nukkumaan. Muutaman minuutin kuluttua seinän läpi pamahti luoti, joka porautui Johnin sänkyyn. Johnin isä ei aikonut menettää poikaansa sellaisissa oloissa. Kaksi viikkoa myöhemmin he lähtivät maasta.
Lapsena musiikki oli Johnin ainoa paineidenpurkukanava. Musisointi oli verissä, sillä hänen isänsä oli innokas saksofonisti, joka oli nuorempana soittanut myös rumpuja ja julkaissut kolme levyllistä omaa musiikkia. Johnin isä oli kuitenkin laittanut perheen etusijalle ja unohtanut epävarman taiteilijaelämän. Dolmayan uskoo kiinnostuneensa rumpalin urasta hyvin varhaisessa vaiheessa ja väittää innostuneensa rytmiikasta 'jo yhden kahden vanhana'. Lapsena Johnin äiti vei tämän katsomaan isänsä esityksiä ja kun hän soitti rumpuja lavalla, rupesi John matkimaan häntä. Sen jälkeen hän tiesi tulevaisuuden ammattinsa.
Lähdettyään Libanonista Dolmayat asuivat jonkin aika Kanadassa, ja siellä seitsemänvuotias John sai ensimmäisen, minikokoisen rumpusettinsä. Mutta rumpujen paukuttelu jäi silloin lyhyeen, kun Johnin isä oli valvonut viiteen aamulla ja John alkoi jo kuuden aikaan paukutella rumpuja. Hänen isänsä otti rumpusetin pois ja John sai uudet vasta viidentoista vuoden iässä. Asuttuaan nelisen vuotta Kanadassa perhe muutti Los Angelesiin. Vaikka John kuinka yritti sopeutua uuteen ympäristöön, amerikkalainen elämänmeno tuntui hyvin etäiseltä hänelle.
Nuoruus > System of a Down

Andyn lähdettyä System of a Downista oli yhtye luhistumispisteessä. Yhtye pelkäsi, että heille kävisi kuin monille muillekin yhtyeille, eikä heistä ikinä tulisi mitään. Ilman komppia oli paha jatkaa, mutta onneksi bändi löysi pian tahdittajakseen John Dolmayanin. Sen lisäksi, että John oli amerikanarmenialainen, hän oli rumpujen takana varsinainen peto. John oli soittanut useissa eri projekteissa, joista tuorein oli Lankerhim Boulevardin teollisuushallissa treenaava 'Friik' (SOAD nimesi myöhemmin erään biisinsä sen mukaan), ja seuratessaan tutun bändin treenejä SOADin soittajat vakuuttuivat nopeasti Johnin kyvyistä. Dolmayan pamputti setistään sellaista satsia, että hänestä tuli välittömästi ykkösehdokas bändin uudeksi rumpaliksi. John heitti hyvästit Friik-yhtyeelle ja liittyi System of a Downin riveihin.
Nykyään

Nykyään Dolmayan asuu Las Vegasissa. System of a Downin jäätyä tauolle vuonna 2006 John ja Daron rupesivat työstämään uutta projektiaan Scars on Broadwayta. Yhtye on julkaissut yhden studioalbumin.
Dolmayan on sanonut, että bändin ollessa tauolla hän siirtyy sarjakuva-alalle. Hän sanoo, että musiikki ja sarjakuvat olivat kaksi hänen lempiasiaansa, kun hän oli pieni. Marraskuussa 2006 Dolmayan kertoi avioituvansa seuraavan puolen vuoden aikana.
Aiheesta muualla

DrummerWorld.com – John Dolmayan
SOADfans.com – John Dolmayan (Arkistoitu – Internet Archive)
System of a Down
| --- | --- |
Studioalbumit:   System of a Down  Toxicity  Steal This Album!  Mezmerize  Hypnotize 
EP:t:   Sugar E.P.  Limited Edition Tour CD  Lonely Day
Joosef – unten kuningas

| Joosef – unten kuningas> Joseph: King of Dreams |
| --- | --- |

Ohjaaja:   Rob LaDuca  Robert C. Ramirez 
Käsikirjoittaja:   Eugenia Bostwick-Singer  Marshall Goldberg  Raymond Singer  Joe Stillman 
Tuottaja:  Ken Tsumura
Säveltäjä:   Danny Pelfrey
Leikkaaja:   Michael Andrews  Greg Snyder  John Venzon 
Valmistustiedot
Valmistusmaa:  Yhdysvallat
Tuotantoyhtiö:  DreamWorks
Levittäjä:  UIP-Dunafilm Netflix
Ensi-ilta:  2000
Kesto:  75 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Joosef – unten kuningas (englanniksi Joseph: King of Dreams) on vuonna 2000 valmistunut DreamWorksin tuottama animaatioelokuva. Elokuva kertoo Raamatun Ensimmäisen Mooseksen kirjan Joosefista, Jaakobin pojasta, jonka hänen veljensä myivät orjaksi Egyptiin ja josta lopulta tuli Egyptin faaraon käskynvaltias.
Elokuvan tekijöiltä on aiemmin valmistunut toinenkin raamattuaiheinen animaatio, Egyptin prinssi. Silti Joosef – unten kuningas -elokuvasta ei muodostunut samanlaista menestystä kuin Egyptin prinssistä.
Ääninäyttelijät

| 0 | 1 | 2 |
| --- | --- | --- |
| Englanninkielinen | Suomenkielinen | Rooli |
| Ben Affleck | Tomi Metsäketo | Joosef |
| Richard Herd | Ossi Ahlapuro (dialogi)   Markus Bäckman (laulu) | Jaakob |
| Maureen McGovern | Anna-Liisa Haunio | Raakel |
| Jodi Benson | Johanna Matila | Asenat |
| Mark Hamill | Timo Tuominen | Juuda |
| Judith Light | Ulla Renko | Zuleika |
| James Eckhouse | Markus Bäckman | Potifar |
| Richard McGonagle | Juha Hyppönen | faarao |
| Steven Weber | Pekka Oinonen | Simeon |
| René Auberjonois | Rauno Ahonen | juomanlaskija |
| Ken Hudson Campbell | Kari Tamminen | leipuri |
| Tom Virtue | Rauno Ahonen | Ruuben |
| Jeff Bennet | Jukka Rasila | Leevi |
| Jess Harnell | Janne Virtanen | Isaskar |
| Matt Levin | Christian Lönegren | Benjamin |
Muissa rooleissa: Markus Degerman, Jaana Hovinen, Vaula Hyry, Ralf Öhberg, Viivi Tamminen ja Salla Virman.
Kuoro: Markus Bäckman, Matti Holi, Pekka Kuorikoski ja Ulla Renko.
Suomenkielisen version ovat ohjanneet Kari Tamminen ja Ulla Renko.